Na temelju članaka 5. Zakona o sigurnosti prometa na cestama (''Narodne novine'' br. 67/08, 48/10, 74/11, 80/13, 158/13, 92/14, 64/15, 108/17, 70/19, 42/20). i članka 30. Statuta Općine Vladislavci (''Službeni glasnik'' Općine Vladislavci broj 3/13, 3/17, 2/18, 4/20, 8/20 i 2/21), uz prethodnu suglasnost Ministarstva unutarnjih poslova, Policijske uprave Osječko-baranjske broj: 511-07-05-105-UP/I-231/3-1/2022 J.K. od 08. ožujka 2022. godine, Općinsko vijeće Općine Vladislavci na svojoj 13. sjednici održanoj dana 28. ožujka 2022. godine, donijelo je

**O D L U K U**

**o ograničavanju brzine postavljanjem umjetnih izbočina i prometnih znakova na**

**nerazvrstanim cestama** **na području Općine Vladislavci**

**Članak 1.**

Ovom Odlukom se ograničava brzina postavljanjem umjetnih izbočina i prometnih znakova na nerazvrstanim cestama na području Općine Vladislavci

**Članak 2.**

Ograničava se brzina kretanja vozila postavljanjem umjetnih izbočina u naselju Vladislavci, u Športskoj ulici , ispred kućnih brojeva 8 i 16, u naselju Dopsin, u ulici J. J. Strossmayera, 70 metara prije pješačkog prijelaza i raskrižja sa županijskom cestom broj 4110 i 10 metara poslije pješačkog prijelaza, i u naselju Hrastin ulici Ferenca Kiša u cijeloj širini kolnika, 10 metara prije ili poslije pješačkog prijelaza.

U ulicama iz stavka 1. ovog članka postavit će se prometni znakovi broj C22 „zona u kojoj je ograničena brzina“ (na 30 km na sat) i broj C23 „završetak zone u kojoj je ograničena brzina“, C08 umjetna izbočina K12-2 i K12-3 označavanje zapreke.“

**Članak 3.**

U svim pitanjima koja nisu regulirana ovom Odlukom primjenjuju se odredbe Zakona o sigurnosti prometa na cestama.

**Članak 4.**

Ova Odluka stupa na snagu osmog dana od dana objave u „Službenom glasniku“ Općine Vladislavci.

KLASA: 340-01/22-01/01

URBROJ: 2158-41-01-22-5

Vladislavci,28. ožujka 2022.

PREDSJEDNIK

OPĆINSKOG VIJEĆA

Krunoslav Morović